153. löggjafarþing 2022–2023.

Þingskjal 762 — 532. mál.

2. umræða.

Nefndarálit

um frumvarp til laga um breytingu á lögum um þjónustu við fatlað fólk
með langvarandi stuðningsþarfir, nr. 38/2018 (framlenging
á bráðabirgðaákvæði I).

Frá meiri hluta velferðarnefndar.

Nefndin hefur fjallað um málið og fengið á sinn fund Jónu Guðnýju Eyjólfsdóttur og Þór G. Þórarinsson frá félags- og vinnumarkaðsráðuneyti, Sunnu Elviru Þorkelsdóttur og Þuríði Hörpu Sigurðardóttur frá Öryrkjabandalagi Íslands, Unni Helgu Óttarsdóttur frá Landssam
tökunum Þroskahjálp, Hjört Örn Eysteinsson, Katrínu Oddsdóttur og Rúnar Björn Herrera Þorkelsson frá NPA-miðstöðinni og Guðjón Bragason og Maríu Kristjánsdóttur frá Sambandi íslenskra sveitarfélaga.

Nefndinni barst umsögn frá Sambandi íslenskra sveitarfélaga og minnisblað frá NPA-mið
stöðinni.

Markmið frumvarpsins er að lengja innleiðingartíma ákvæðis til bráðabirgða I í lögum um þjónustu við fatlað fólk með langvarandi stuðningsþarfir, nr. 38/2018, til loka árs 2024. Þá er lagt til að á árunum 2023 og 2024 verði veitt framlag til að uppfylla efni bráðabirgða
ákvæðisins og að samningar um notendastýrða persónulega aðstoð verði allt að 145 á árinu 2023 og allt að 172 á árinu 2024.

Gestir sem komu fyrir nefndina fögnuðu framkomnu frumvarpi og lögðu áherslu á að það yrði afgreitt fyrir áramót. Gestirnir lögðu þó áherslu á að næstu tvö ár yrðu nýtt vel til úr
lausnar þeirra álitamála sem upp hafa komið er varða þjónustu um notendastýrða persónulega aðstoð. Meiri hlutinn tekur undir það og bendir á að gerð sé grein fyrir álitaefnum í greinar
gerð með frumvarpinu og í umsögnum um frumvarpið til nefndarinnar.

Að framangreindu virtu leggur meiri hlutinn til að frumvarpið verði samþykkt óbreytt.

Ásmundur Friðriksson var fjarverandi við afgreiðslu málsins en ritar undir álitið sam
kvæmt heimild í 2. mgr. 29. gr. laga um þingsköp Alþingis, nr. 55/1991.

Alþingi, 9. desember 2022.

Líneik Anna Sævarsdóttir,

form.	Jódís Skúladóttir,

frsm.	Ásmundur Friðriksson.
Guðrún Hafsteinsdóttir.	Hafdís Hrönn Hafsteinsdóttir.	Óli Björn Kárason.